b'\n_START_ARTICLE_\nWalter Alva Alva\n_START_SECTION_\nBiografia\n_START_PARAGRAPH_\nEl 1987, mentre exercia el c\xc3\xa0rrec de director del Museu Br\xc3\xbcnning de Lambayeque, va ser alertat per la policia del saqueig d\'una tomba moche a la localitat de Sip\xc3\xa1n. En iniciar les tasques arqueol\xc3\xb2giques de rescat, Alva i el seu equip (compost entre d\'altres pels arque\xc3\xb2legs Luis Chero Zurita i Susana Meneses) van notar que, el que quedava de la tomba, evidenciava una riquesa inusual en els enterraments moche fins llavors coneguts. El que va comen\xc3\xa7ar com una campanya d\'arqueologia de rescat es va convertir en un projecte arqueol\xc3\xb2gic permanent, en quedar clar que el lloc podria contenir altres tombes de nivell similar. A partir d\'aquell i durant m\xc3\xa9s de 20 anys de treball, en qu\xc3\xa8 s\'han excavat fins a 16 tombes moches, s\'han trobat les tombes intactes de dos reis d\'aquesta cultura, coneguts popularment com el "Senyor de Sip\xc3\xa1n" i "El vell Senyor de Sip\xc3\xa1n"._NEWLINE_Entre les \xc3\xbaltimes troballes hi ha la Tomba 14, que pertany a un sacerdot-guerrer, vestit com el quart personatge de l\'escena de la presentaci\xc3\xb3 pintada en cer\xc3\xa0mica on figuren les principals de\xc3\xaftats Mochicas. Aquestes troballes, considerades les tombes m\xc3\xa9s riques trobades a Am\xc3\xa8rica en temps moderns, per la qualitat de les joies i ornaments que acompanyaven a aquests monarques, llancen noves idees sobre l\'organitzaci\xc3\xb3 de la societat mochica i el rol dels seus dirigents, i captaren l\'inter\xc3\xa8s del p\xc3\xbablic internacional._NEWLINE_Alva ha estat, a la vegada, un tena\xc3\xa7 enemic del tr\xc3\xa0nsit d\'art precolomb\xc3\xad, i promotor de la construcci\xc3\xb3 d\'un museu per a les troballes de Sip\xc3\xa1n, creuada que va culminar el 2002 amb la inauguraci\xc3\xb3 del Museu Tumbas Reales de Sip\xc3\xa1n, del qual n\'\xc3\xa9s director._NEWLINE_Des del 2007 Alva ha impulsat nous projectes, com ara reiniciar els treballs de camp a Sip\xc3\xa1n, dirigits per Luis Chero Zurita, els quals foren paralitzats per manca de fons el 2000; la construcci\xc3\xb3 del Museu de Sip\xc3\xa1n i Huaca Rajada gr\xc3\xa0cies al suport de fons italo-peru\xc3\xa0; iniciar la investigaci\xc3\xb3 a Ventarr\xc3\xb3n, on hi ha els murals m\xc3\xa9s antics del nord peru\xc3\xa0, Collud-Salpen._NEWLINE_Luis Chero Zurita, continua els treball a Sip\xc3\xa1n, on s\'han descobert dues noves tombes, la Tomba 15 (2008) i la Tomba 16 (2009-2010), corresponents a nobles que van viure durant l\'etapa m\xc3\xa9s primerenca de Sip\xc3\xa1n._NEWLINE_Nombrosos projectes queden en l\'horitz\xc3\xb3 com la construcci\xc3\xb3 del Museu de Cajamarca, el Museu d\'Ucupe i treballs en altres importants jaciments arqueol\xc3\xb2gics de la vall de Lambayeque.'